ผบก.ตม.6 ลงพื้นที่นราธิวาส ย้ำการ์ดอย่าตก กลัวจะวุ่นวายเหมือนระยอง
ผบก.ตม.6 เดินทางมายังสำนักงานตรวจคนเข้าเมือง จ.นราธิวาส กำชับเข้มงวดกวดขันของบุคคลต่างด้าว ที่อาจใช้ช่องทางธรรมชาติแฝงตัวเข้ามาในประเทศ ย้ำการ์ดอย่าตก กลัวจะวุ่นวายเหมือนระยองเมื่อเวลา 11.00 น. วันที่ 14 ก.ค. 63 พล.ต.ต.พีรวัส บุญลอย ผบก.ตม.6 ได้เดินทางมายังสำนักงานตรวจคนเข้าเมือง จ.นราธิวาส เพื่อติดตามผลการปฏิบัติงานและรับฟังปัญหาความคิดเห็นรวมทั้งข้อขัดข้อง โดยมี พ.ต.อ.ศุภชาติ เวชพร ผกก.ตม.จว.นราธิวาส คอยให้การต้อนรับ และเข้าร่วมประชุมผบก.ตม.6 กล่าวว่า การลงมาในครั้งนี้ได้นำความห่วงใยของผู้บังคับบัญชาระดับสูง ในเรื่องของความเข้มงวดกวดขันของบุคคลต่างด้าว ที่อาจจะฉวยโอกาสใช้ช่องทางธรรมชาติแฝงตัวเข้ามาในประเทศ และนำเชื้อไวรัสโควิด-19 มาแพร่ระบาด ซึ่งยากต่อการควบคุม ในภาพรวมตนได้มีการประสานไปยังหน่วยงานที่เกี่ยวข้อง ทั้งเจ้าหน้าที่ของกองทัพภาค 4 และ กอ.รมน.ส่วนหน้า ในเรื่องของความร่วมมือในการสอดส่องดูแลและสกัดกั้น อย่าให้มีการเล็ดลอดเข้ามาในประเทศเป็นอันขาด ที่ยากต่อการควบคุมโรค เฉกเช่นที่ จ.ระยอง ที่มีการแพร่ระบาดของเชื้อไวรัสโควิด-19 อีกระลอก จนต้องมีการประกาศปิดสถานศึกษาหลายแห่ง แถมเจ้าหน้าที่ต้องทำงานหนักในการควบคุมโรคให้อยู่ในวงจำกัดจากนั้น ผบก.ตม.6 ได้เดินทางไปยังด่านพรมแดนสุไหงโก-ลก เพื่อเยี่ยมเยียนให้กำลังใจแก่เจ้าหน้าที่ตำรวจตรวจคนเข้าเมือง ตำรวจท่องเที่ยว เจ้าหน้าที่ทหารกรมทหารพรานที่ 48 และเจ้าหน้าที่ทหารชุดควบคุมป้องกันชายแดน ที่ร่วมกันปฏิบัติหน้าที่ที่บริเวณด่านพรมแดนสุไหงโก-ลก พร้อมทั้งได้เดินไปดูสภาพของแม่น้ำสุไหงโก-ลก ที่กลางสะพานเชื่อมต่อระหว่างด่านพรมแดนสุไหงโก-ลก กับด่านพรมแดนเมืองรันตูปันยัง รัฐกลันตัน ประเทศมาเลเซีย ที่มีเจ้าหน้าที่ทหารทั้ง 2 ฟากฝั่งยืนตรึงพรมแดน เนื่องจากแม่น้ำสุไหงโก-ลก มีความกว้างประมาณ 50 เมตร ซึ่งง่ายต่อการแอบลักลอบเข้าเมือง แต่โชคดีที่เจ้าหน้าที่สามารถควบคุมกลุ่มบุคคลเหล่านี้ มาเข้ากระบวนการคัดกรองโรคได้พล.ต.ต.พีรวัส กล่าวอีกว่า เรื่องดังกล่าวนี้เป็นเรื่องของ พล.อ.ประยุทธ์ จันทร์โอชา นายกรัฐมนตรีได้สั่งการผ่านมายังสำนักงานตำรวจแห่งชาติ สำนักงานตำรวจตรวจคนเข้าเมือง เน้นย้ำป้องกันบุคคลต่างด้าวหลบหนีเข้าเมือง เพื่อป้องกันการแพร่ระบาดของโควิด-19 เพราะเราไม่รู้ว่าจะเกิดการแพร่ระบาดขึ้นมาเมื่อไรในบ้านของเรา ตนจึงลงมาดูพื้นที่ชายแดนใต้ทั้งหมดร่วมกับแม่ทัพภาค 4 หน่วยควบคุมป้องกันชายแดน ซึ่งทุกหน่วยเราได้ร่วมสนธิกำลังกันในการปฏิบัติหน้าที่ผบก.ตม.6 กล่าวด้วยว่า ขอเรียนว่าหลังจากประเทศมาเลเซียปลดล็อกดาวน์แล้ว แม้สถานการณ์ดูจะดีขึ้น แนวโน้มที่จะหลบหนีเข้ามาลดน้อยลง เขาเริ่มเปิดกิจการให้คนมีงานทำ ทั้งนี้ทั้งนั้นเราอย่าการ์ดตกต้องช่วยกันดูว่าแรงงานกลุ่มนี้จะเข้ามาเมื่อไร ทำอย่างไรอย่าให้เป็นข่าวเหมือนที่ จ.ระยอง ที่ทำให้ทุกคนตื่นตระหนกไปหมด.
ผบก.ตม.6 เดินทาง มายังสำนักงานตรวจคนเข้าเมือง จ.นราธิวาส กำชับเข้มงวดกวดขันของบุคคลต่างด้าว ที่อาจใช้ช่องทางธรรมชาติแฝงตัวเข้ามาในประเทศ ย้ำการ์ดอย่าตก กลัวจะวุ่นวายเหมือนระยอง
พีรวัส บุญลอย,ผบก.ตม.6,ตม.นราธิวาส,นราธิวาส,โควิด-19,ลักลอบเข้าเมือง,ป้องกันโควิด-19,ข่าวทั่วไป